แนวโน้มเงินบาทพรุ่งนี้อ่อนค่าต่อ
ค่าเงินบาทปิดตลาดเย็นนี้อยู่ที่ระดับ 33.30/32 บาท/ดอลลาร์ ทรงตัวเท่าตอนเปิดตลาดช่วงเช้า ระหว่างวันเงินบาทไปทำโลว์ที่ระดับ 33.16 บาท/ดอลลาร์ และทำไฮที่ระดับ 33.35 บาท/ดอลลาร์
6 พ.ค. 2558

นักบริหารเงินเปิดเผยว่า ค่าเงินบาทปิดตลาดเย็นนี้อยู่ที่ระดับ 33.30/32 บาท/ดอลลาร์ ทรงตัวเท่าตอนเปิดตลาดช่วงเช้า ระหว่างวันเงินบาทไปทำโลว์ที่ระดับ 33.16 บาท/ดอลลาร์ และทำไฮที่ระดับ 33.35 บาท/ดอลลาร์
เป็นผลต่อเนื่องจากเงินทุนไหลออกหลังคณะกรรมการนโยบายการเงิน (กนง.) ปรับลดอัตราดอกเบี้ยนโยบายลง 0.25% มาอยู่ที่ 1.50% และการประกาศมาตรการผ่อนคลายเงินทุนเคลื่อนย้ายระหว่างประเทศเพิ่มเติมของธนาคารแห่งประเทศไทย (ธปท.) เมื่อสัปดาห์ก่อน
“ช่วงวันหยุดเงินบาททำนิวไฮ 6-7 ครั้ง ขณะที่วันนี้เหวี่ยงตัวแรง แม้จะทยอยแข็งค่า แต่มีแรงเทขายดอลลาร์ของ exporter ต่อเนื่อง ช่วงบ่ายมาปิดเท่าตอนเปิดตลาด พรุ่งนี้น่าจะอ่อนค่าต่อเนื่องแต่คงไม่ผ่านระดับ 33.50 บาท/ดอลลาร์” นักบริหารเงินเงินกล่าว ขณะที่คาดวันพรุ่งนี้เงินบาทจะเคลื่อนไหวในกรอบระหว่าง 33.25-33.50 บาท/ดอลลาร์
 
ที่มา: สำนักข่าวอินโฟเควสท์